Κυβέρνηση Όθωνος 1841

Η Κυβέρνηση Όθωνος του 1841 (12 Αυγούστου 1841 – 3 Σεπτεμβρίου 1843) με επικεφαλής τον ίδιο τον Βασιλιά της Ελλάδας  κυβέρνησε όταν παραιτήθηκε ο Αλέξανδρος Μαυροκορδάτος στις 10 Αυγούστου 1841 μέχρι το φθινόπωρο του 1843, οπότε έγινε η Επανάσταση της 3ης Σεπτεμβρίου και ανέλαβε η επαναστατική Κυβέρνηση Ανδρέα Μεταξά 1843 με σκοπό την ψήφιση συντάγματος που να περιορίζει τις εξουσίες του Όθωνα.

 Σύνθεση υπουργικού συμβουλίου 
 Πρόεδρος Υπουργικού Συμβουλίου : Όθων
 Αναπληρωτής Πρόεδρος του Υπουργικού Συμβουλίου: Αντώνιος Κριεζής (με την ιδιότητα του παλαιότερου μέλους του υπουργικού συμβουλίου)
 Επί των Βασιλικού Οίκου και των Εξωτερικών γραμματεύς της Επικράτειας: Ιάκωβος Ρίζος Νερουλός
 Επί της Δικαιοσύνης γραμματεύς της Επικράτειας: Γεώργιος Α. Ράλλης
 Επί των Εσωτερικών γραμματεύς της Επικράτειας: Δημήτριος Χρηστίδης
 Επί των Οικονομικών γραμματεύς της Επικράτειας: Γεώργιος Τισσαμενός 
 - αντικαταστάθηκε στις 9 Νοεμβρίου 1842 από τον  Νικόλαο Σιλήβεργο
 - αντικαταστάθηκε στις 4 Δεκεμβρίου 1842 από τον Γεώργιο Α. Ράλλη εφ. «Αθήνα», φύλλο της 5ης Δεκεμβρίου 1842, σελ.3
 Επί των Στρατιωτικών γραμματεύς της Επικράτειας:  Ανδρέας Π. Μεταξάς
 -  αντικαταστάθηκε στις 29 Αυγούστου 1841 από τον Αλεξάκη ΒλαχόπουλοΦ.Ε.Κ. 17/12 Σεπτεμβρίου 1841
 Επί των Εκκλησιαστικών και της Δημοσίας Εκπαιδεύσεως  γραμματεύς της Επικράτειας:  Ιάκωβος Ρίζος Νερουλός
 Επί των Ναυτικών γραμματεύς της Επικράτειας: Αντώνιος Κριεζής

 Έργο της κυβέρνησης 
Κατά τη διάρκεια της διακυβέρνησης, υπό την πίεση των Ελλήνων στρατιωτικών και των εφημερίδων, ο Όθωνας απέστειλε στην Τεργέστη τους περισσότερους από τους Βαυαρούς του στρατεύματος τους οποίους απέλυσε, χάνοντας σημαντικό μέρος της επιρροής του στο στράτευμα.

Επιπλέον, υπό την πίεση των υπουργών του, κατήργησε το ανακτοβούλιο, το γραμματειακό όργανο που είχε κρατήσει ο Όθων όταν καταργήθηκε η Αντιβασιλεία.

Στις 10 Φεβρουαρίου 1843 υπογράφτηκε από τον υπουργό Εξωτερικών Πέτρο Δηληγιάννη και τον έκτακτο απεσταλμένο και πρεσβευτή παρά την Υψηλή Πύλη Πατρίκ Κόλκουουν συνθήκη με τις Χανσεατικές πόλεις.

 Πηγές 
 ΦΕΚ A 15/1841

 Παραπομπές 

1841 08
Κατηγορία:1841